கேள்வி: அக்சு பெர்னான்டோ குறித்து விரிவாக சொல்லுங்கள்.
பதில்: அக்சு பெர்னான்டோ (''Akshu Fernando'', மார்ச்சு 11, 1991 – 30 திசம்பர் 2025), இலங்கைத் துடுப்பாட்ட வீரர் ஆவார். இவர் பாணந்துறை விளையாட்டுக் கழகத்தில் விளையாடி வந்தவர். பாணந்துறையில் பிறந்து, கொழும்பு, புனித பீட்டர் கல்லூரியில் கல்வி கற்ற பெர்னாண்டோ, ஐந்து முதல்தர துடுப்பாட்டம் போட்டியில் கலந்து கொண்டுள்ளார். இவர் 2010/11 பருவ ஆண்டுகளில், பாணந்துறை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார். 2018 திசம்பர் 28 அன்று அக்சு பெர்னான்டோ ஒரு விபத்தில் படுகாயமடைந்தார். கல்கிசையில் தனது அணியினருடன் பயிற்சியின் போது தொடருந்து விபத்தில் படுகாயமடைந்து மருத்துவமனையில் அனுமதிக்கப்பட்டார். இணையான பாதையில் முதல் தொடருந்து சென்ற பிறகு இவர் எதிர் திசையில் இருந்து பாதையைக் கடக்க முயன்ற போது இந்த சம்பவம் நடந்தது. ஏழு ஆண்டுகளாக உணர்விழந்த மயக்க நிலையில் சிகிச்சை பெற்றுவந்த பெர்னாண்டோ 2025 திசம்பர் 30 அன்று தனது 34-ஆவது அகவையில் காலமானார்.[https://www.dailymirror.lk/breaking-news/Former-Sri-Lanka-U-19-cricketer-Akshu-Fernando-passes-away/108-329015 Former Sri Lanka U-19 cricketer Akshu Fernando passes away], டெய்லி மிரர், திசம்பர் 30, 2025